Eure (departemint)

Eure is ien fan de fiif Normandyske departeminten yn it noarden fan Frankryk. De namme is ûntliend oan de rivier de Eure, dy't troch it departemint streamt. 

 Skiednis 
Eure is ien fan de 83 departeminten dy't op 4 maart 1790 yn de tiid fan de Frânske Revolúsje stifte binne. Foarhinne hearde Eure by de provinsje Normandje. 

Nei de Slach by Waterloo waard Eure tusken juny 1815 en novimber 1818 beset troch Prusyske troepen.  

Eure wie ien fan de departeminten, wêr't nei de steatsgreep fan Karel Loadewyk Napoleon de needtastân ôfkundige waard om ferset tsjin it post-republikeinske rezjym tefoarren te kommen. 

Yn de Twadde Wrâldkriich waard it departemint by de Operation Overlord yn tsien dagen tiid troch de alliearden befrijd. 

 Geografy 
Eure makket diel út fan de regio Normandje en wurdt omklamme troch de departeminten Seine-Maritime, Oise, Val-d'Oise, Yvelines, Eure-et-Loir, Orne en Calvados.

It departemint bestiet út seis mei in soad bosk oerdutsen heechflaktes, dy't trochsnien wurde troch de delte fan de Seine en in stikmannich sydrivieren.  

De hichte fan it gebiet ferskilt fan om en de by it seenivo yn it noarden oant 248 boppe seenivo yn it suden.

 Bestjoerlike yndieling 
It departemint Eure is te ferdielen yn 3 arrondisseminten. De arrondisseminten binne ûnder te ferdielen yn meiïnoar 23 kantons en 585 gemeenten.

 Arrondissemint Ynwenners 01.01.2018 Oerflak (km²) Ynwenners/km² Kantons Gemeenten Les Andelys 235.319  1.825,95	  129  9  185 Bernay 226.533  3.247,75  70  9  297 Évreux 138.110  960,68  44	  7  103 Eure (departemint) 599.962  6.034,38	  99  25  585

 Befolkingsûntwikkeling 
 Jier  1962  1968  1975  1982  1990  1999  2008  2015  2018Ynwenners 361.943  383.385  422.952  462.254  513.818  541.054  577.087  601.948  599.962 Boarnen: Cassini en INSEE

 Stêden 
De grutste plakken yn it departemint wat ynwennertal oanbelanget binne:

 Stêd Ynwennertal 2018 Arrondissemint Évreux  46.707  Évreux Vernon  23.777  Évreux Louviers  18.348  Les Andelys Val-de-Reuil  13.114  Les Andelys Gisors  11.674  Les Andelys Pont-Audemer  10.120  Bernay Bernay  9.951  Bernay Les Andelys  8.092  Les Andelys Verneuil-sur-Avre  7.854  Évreux Gaillon  6.892  Les Andelys

 Ofbylden 

 Keppeling om utens 
 Prefektuer Eure

Kategory:Departemint fan Normandje
Kategory:Departemint fan Frankryk
Kategory:Bestjoerlike ienheid oprjochte yn 1790
Kategory:Normandje